බූන්දල ජාතික උද්‍යානය වසාගෙන පැතිරී තිබෙන ආක්‍රමණිකශීලී කළපු අන්දර ශාකය ඉවත් කිරීමේ ව්‍යාපෘතියක් ක්‍රියාත්මක කෙරේ.කළපු අන්දර හා පතොක් ශාකය නිසා බූන්දල ජාතික වනෝද්‍යානයේ ජෛව විවිධත්වයට මෙන්ම ආවේනික ශාක වර්ධනයටද බලපෑම් එල්ල වී තිබෙන බව බූන්දල වනෝද්‍යානයේ උද්‍යාන භාර කරුණාසේන විතාරණ මහතා සඳහන් කළේ ය.වනජීවී දෙපාර්තමේන්තුවේ පූර්ණ අධීක්ෂණය යටතේ වනෝද්‍යානයේ හෙක්ටයාර් 454 ක ප්‍රදේශයේ පැතිරී තිබෙන මේ ආක්‍රමණශීලී ශාක ඉවත් කිරීම සිදු කෙරේ.රම්සා තෙත්බිමක් ලෙස ලෝක උරුමයක් ලද බූන්දල වනෝද්‍යානය සංචාරක පක්ෂින්ගේ ආප්‍රිකාවේ අවසන් ලැගුම්පල බවට පත්ව තිබේ.ආක්‍රමණශීලි කළපු අන්දර සහ පතොක් ශාක වර්ධනය වීම නිසා වන සතුන්ගේ වාසස්ථාන මෙන්ම ආහාර හිඟයන්ද පවතී.බූන්දල ජාතික උද්‍යානයෙන් ඉවත් කරන ආක්‍රමණශීලී කළපු අන්දර ශාකය කොටස් බලශක්තිය උත්පාදනය කිරීම සඳහා යොදා ගැනීමට සමාගමක් ඉදිරිපත්වී සිටින බව ව්‍යාපෘතිය ආරම්භ කරමින් වනජීවී අධ්‍යක්ෂ ජෙනරාල් එච්.ඩී.රත්නායක මහතා සඳහන් කළේ ය.